[{"text_idx": "#000001", "text": "Cafodd ProMo-Cymru a Youth Cymru eu comisiynu gan y Gwasanaeth Arian a Phensiynau (MaPS) i ymchwilio a phrofi ffyrdd i roi arweiniad ariannol i oedolion ifanc Cymru (18-25) sydd ar fin cychwyn yn y gweithle (gan gynnwys prentisiaethau)."}, {"text_idx": "#000002", "text": "Aethom ati i greu a phrofi 3 gwasanaeth prototeip ar gyfer y prosiect Youth Checkpoints. Y bwriad oedd darparu\u2019r dysgu a\u2019r awgrymiadau i MaPS wedi\u2019i selio ar adborth y defnyddiwr er mwyn arwain unrhyw ddatblygiadau\u2019r dyfodol."}, {"text_idx": "#000003", "text": "Roeddem yn ofalus i sicrhau bod y prosiect yn cael ei chyd-gynllunio gyda phobl ifanc a\u2019r ymarferwyr sydd yn cynnig cefnogaeth iddynt, gan ddefnyddio methodoleg Cynllunio Gwasanaeth."}, {"text_idx": "#000004", "text": "Gyda chyfuniad o ymchwil cychwynnol ac eilaidd, bu\u0302m yn ymgynghori a\u0302 dros 6,000 o bobl ifanc, 60 o ymarferwyr a chynnal adolygiad maes o\u2019r dystiolaeth sydd yn bodoli."}, {"text_idx": "#000005", "text": "Gan fod y prosiect yn canolbwyntio ar sut i ddatblygu a mewnblannu rhaglenni aml-sianel i ddarpariaethau sydd yn bodoli eisoes ar gyfer pobl ifanc, penderfynom fod angen datblygu a thargedu ein prototeipiau tuag at yr ymarferwyr oedd yn cefnogi pobl ifanc yn barod o ddydd i ddydd."}, {"text_idx": "#000006", "text": "Penderfynwyd ar y tri phrototeip canlynol:"}, {"text_idx": "#000008", "text": "Yn dilyn chwe wythnos o brofi\u2019r prototeipiau gyda 25 o ymarferwyr a 10 o bobl ifanc, a dadansoddiad ac asesiad beirniadol o\u2019r darganfyddiadau, argymhellion cyflawn y prosiect oedd:"}, {"text_idx": "#000010", "text": "Roedd ein hymchwil yn ategu darganfyddiadau a thystiolaeth flaenorol ar y ffordd orau i roi arweiniad ariannol i bobl ifanc (18-25). Roedd hefyd yn cadarnhau ein hypothesis. Wrth ddarparu hyfforddiant gallu ariannol i ymarferwyr, a datblygu gwefan hygyrch gyda rhestr o adnoddau ac offer defnyddiol, byddai pobl ifanc yn gallu derbyn gwell gefnogaeth ariannol. Yn hanfodol, aethom ati i greu llwybr o gefnogaeth, sydd yn cychwyn yng nghyfnodau addysgadwy allweddol pobl ifanc."}, {"text_idx": "#000012", "text": "Mae copi o\u2019r adroddiad ar gael i\u2019w lawrlwytho yma."}, {"text_idx": "#000013", "text": "Os oes gennych chi ddiddordeb yn gweithio gyda ProMo-Cymru ar brosiect cynllunio gwasanaeth, neu eisiau gwybodaeth bellach am y prosiect, rydym yn hapus iawn i gael sgwrs! Cysylltwch a\u0302 Cindy Chen ar cindy@promo.cymru"}, {"text_idx": "#000014", "text": "Interested in working with us? Why not get in touch."}]